|  |  |  |
| --- | --- | --- |
| ZnakRZS | Република Србија  Републички завод за статистику |  |
| ИССН 0353-9555 |
| **САОПШТЕЊЕ** | | **ЗС30** |
| број 103 - год. LXX, 08.05.2020. | |
| **Одсек за статистику и рачуне животне средине** | | СРБ103 ЗС30 080520 |

**Снабдевање питком водом, 2019.**

У 2019. години за потребе снабдевања питком водом захваћено је 668 милиона m3, што представља 2,1% више воде у односу на исти период 2018. године. Од укупно захваћене количине воде, 63,1% су подземне и изворске воде, 27,3% је из водотокова, а 9,6% су воде из језера и акумулација.

Укупно је корисницима испоручено 436 милиона m3, што је за 2,8% више воде од количине испоручене у 2018.

Домаћинствима је испоручено 323 милиона m3, што представља 74% од укупно испоручене воде. Индустријском сектору је испоручено 47 милиона m3 (10,8%), а осталим корисницима 66 милиона m3 (15,2%).

У поређењу са претходном годином, домаћинствима је испоручено за 2% више воде, индустријском сектору 4,6% више, а осталим корисницима је испоручено 5,6% више воде.

Удео губитака воде у укупном водозахвату у 2019. години виши је за 1% у односу на референтну вредност 2018. године.

Дужина водоводне мреже у 2019. години износила је 46 419 km, што представља 4,6% више у односу на претходну годину.

Нових корисника прикључених на мрежу је за 0,7% више него 2018. године.

**Граф. 1. Захваћена вода по врсти водозахвата у Републици Србији, 2019.**

******

**1. Воде испоручене корисницима, 2019.**

мил. m3

|  |  |  |  |  |
| --- | --- | --- | --- | --- |
|  | Укупно | Домаћин-ствима | Индустријском сектору1) | Осталим корисницима2) |
|  |  |  |  |  |
| **РЕПУБЛИКА СРБИЈА** | **436** | **323** | **47** | **66** |
| Београдски регион | 150 | 103 | 22 | 25 |
| Регион Војводине | 107 | 88 | 8 | 11 |
| Регион Шумадије и Западне Србије | 103 | 75 | 8 | 20 |
| Регион Јужне и Источне Србије | 76 | 57 | 9 | 10 |
| Регион Косово и Метохија | ... | ... | ... | ... |

1) Испоручене количине воде индустријском сектору обухватају извештајне јединице из сектора: Рударство; Прерађивачка индустрија; Снабдевање електричном енергијом, гасом и паром.

2) Испоручене количине воде осталим корисницима обухватају извештајне јединице из сектора: Пољопривреда, шумарство и рибарство; Грађевинарство и услужне делатности.

Методолошка објашњења о снабдевању питком водом налазе се на веб-страни Републичког завода за статистику: <http://www.stat.gov.rs/sr-latn/istrazivanja/methodology-and-documents/?a=25&s=2501>.

Серије података о снабдевању питком водом од референтне 2008. године доступне су у оквиру базе података Завода: <http://data.stat.gov.rs/?caller=SDDB>, као и публикацијама: <http://www.stat.gov.rs/sr-latn/oblasti/zivotna-sredina/>.

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
|  |

**Контакт:** [neda.cukavac@stat.gov.rs](mailto:neda.cukavac@stat.gov.rs), телефон: 011 2412-922 лок.399

Издаје и штампа: Републички завод за статистику, 11 050 Београд, Милана Ракића 5   
Телефон: 011 2412-922 (централа) • Телефакс: 011 2411-260 • www.stat.gov.rs  
Одговара: др Миладин Ковачевић, директор   
Тираж: 20 ● Периодика излажења: годишња